Ο Παγκόσμιος Ιστός, όπου πιθανώς βλέπετε αυτό το βίντεο
χρησιμοποιείται από εκατομμύρια ανθρώπους καθημερινά
για να δούνε τον καιρό, να παραγγείλουν φαγητό
να συνομιλήσουν με φίλους, να συγκεντρώσουν χρήματα
να μοιραστούν ειδήσεις ή να ξεκινήσουν επαναστάσεις.
Τον χρησιμοποιούμε από υπολογιστές, τηλέφωνα, ακόμα και αυτοκίνητα.
Υπάρχει παντού τριγύρω μας, συνεχώς.
Αλλά τι είναι ακριβώς ο Παγκόσμιος Ιστός;
Κατ' αρχάς, ο Παγκόσμιος Ιστός δεν είναι το ίδιο με το Διαδίκτυο
παρόλο που συχνά οι όροι συγχέονται.
Το Διαδίκτυο είναι ο τρόπος σύνδεσης των υπολογιστών για ν' ανταλλάξουν πληροφορία.
Όταν εμφανίστηκε το Διαδίκτυο, η διασύνδεση γινόταν με απευθείας κλήσεις.
Σήμερα, τα δίκτυα βρίσκονται παντού κι οι υπολογιστές επικοινωνούν απρόσκοπτα.
Η επικοινωνία που στηρίζεται στο Διαδίκτυο έχει πολλές χρήσεις
όπως η αλληλογραφία, η μεταφορά αρχείων και η τηλεδιάσκεψη.
Όμως η συνηθέστερη χρήση, είναι η πρόσβαση στον Παγκόσμιο Ιστό.
Φανταστείτε τον Ιστό σαν μια ομάδα από ουρανοξύστες.
Κάθε ένας αναπαριστά έναν εξυπηρετητή, έναν υπολογιστή συνδεδεμένο στο Διαδίκτυο
ειδικά σχεδιασμένο για να αποθηκεύει και να διαμοιράζει πληροφορίες.
Όταν κάποιος δημιουργεί έναν ιστότοπο νοικιάζει χώρο σε έναν ουρανοξύστη
και τον γεμίζει με πληροφορία, την οποία συνδέει με οργανωμένο τρόπο
ώστε να έχουν και άλλοι πρόσβαση σε αυτή.
Οι ιδιοκτήτες που διαθέτουν χώρο για ενοικίαση λέγονται hosts
αλλά ο καθένας μπορεί να στήσει έναν εξυπηρετητή
με κατάλληλο εξοπλισμό και λίγες τεχνικές γνώσεις.
Μια ιστοσελίδα χρειάζεται κάτι ακόμα.
Χωρίς αυτό θα χανόμασταν, χωρίς τρόπο να βρούμε αυτό που θέλουμε.
Αυτή είναι η διεύθυνση της ιστοσελίδας που αποτελείται από ονόματα τομέων.
Όπως και κάθε διεύθυνση, σε πηγαίνει εκεί που θες να πας.
Οι πληροφορίες στις ιστοσελίδες είναι σε γλώσσες ιστού,
όπως η HTML και η JavaScript.
Όταν επισκεπτόμαστε μια ιστοσελίδα
ο φυλλομετρητής μας μετατρέπει τον κώδικα σε κείμενο, εικόνες και βίντεο.
Δε χρειάζεται να ξέρουμε ειδικές γλώσσες γιατί ο φυλλομετρητής δρα σαν ενδιάμεσος.
Οπότε, ο Παγκόσμιος Ιστός μοιάζει με μια μεγάλη εικονική πόλη
όπου επικοινωνούμε με ειδικές γλώσσες με τους φυλλομετρητές σαν μεταφραστές.
Κι όπως μια πόλη δεν ανήκει σε κανέναν, έτσι κι ο Ιστός δεν ανήκει σε κανέναν.
Ανήκει σε όλους εμάς. Μπορεί οποιοσδήποτε να εγκατασταθεί.
Ίσως χρειαστεί να πληρώσουμε έναν πάροχο για να μας δώσει πρόσβαση
μια εταιρεία φιλοξενίας για να νοικιάσουμε χώρο
ή έναν διαχειριστή μητρώου για να δεσμεύσει τη διεύθυνσή μας.
Όπως και οι εταιρείες κοινής ωφελείας, παρέχουν κρίσιμες υπηρεσίες
αλλά, τελκά, ούτε σε αυτές ανήκει ο Ιστός.
Όμως αυτό που κάνει τον Ιστό ξεχωριστό φαίνεται και στ' όνομά του.
Πριν τον Ιστό, καταναλώναμε τις πληροφορίες γραμμικά.
Στα βιβλία και στ' άρθρα, κάθε πρόταση διαβάζονταν ολόκληρη
σελίδα προς σελίδα, ως το τέλος.
Όμως οι εγκέφαλοί μας δε λειτουργούν έτσι.
Κάθε σκέψη μας συνδέεται με άλλες σκέψεις, μνήμες και συναισθήματα
που σχηματίζουν ένα χαλαρό αλλά διασυνδεδεμένο δίκτυο, σαν ιστός.
Ο Τιμ Μπέρνερς-Λι, πατέρας του Παγκόσμιου Ιστού,
κατάλαβε την ανάγκη για έναν πιο φυσικό τρόπο οργάνωσης της πληροφορίας.
Στον Ιστό αυτό γίνεται με τους υπερσυνδέσμους
οι οποίοι συνδέουν τις ιστοσελίδες μεταξύ τους
εμβαθύνοντας σε πληροφορίες ή ιδέες άμεσα, καθώς τις συναντάμε.
Με τους υπερσυνδέσμους, ο Ιστός λειτουργεί παρόμοια με τη σκέψη μας.
Ο Ιστός αποτελεί κομμάτι της ζωής μας επειδή
σε περιεχόμενο και δομή αντικατοπτρίζει την κοινωνία και το νου μας.
Και μας συνδέει, ξεπερνώντας κάθε σύνορο
εθνικότητας, φύλου, ηλικίας, αλλά και χώρου και χρόνου.